[{"text_idx": "#000000", "text": "Mae Comisiwn y Senedd wedi talu costau'r wefan hon o arian cyhoeddus"}, {"text_idx": "#000003", "text": "Ym mis Ebrill eleni, gwnaeth AC Ynys Mo\u0302n gais i etholwyr ar facebook ac yn y papurau lleol i roi gwybod iddo am eu profiad o fand eang, ac yn benodol lle mae problemau\u2019n dal i fodoli ar o\u0302l i\u2019r cynllun Cyflymu Cymru ddod i ben."}, {"text_idx": "#000004", "text": "Roedd yr ymateb a gafodd yn dangos er mai\u2019r broblem mewn rhai ardaloedd oedd fod pobl yn gallu cael mynediad at fand eang cyflym ond nad oeddent yn ymwybodol o hynny, mewn ardaloedd eraill, mae problemau band eang yn dal i fodoli gyda rhywfaint o waith wedi\u2019i wneud, ond gyda rhai eiddo wedi colli allan o drwch blewyn."}, {"text_idx": "#000005", "text": "Felly, defnyddiodd Rhun sesiwn gwestiynau yn y Cynulliad i Ysgrifennydd perthnasol y Cabinet i ofyn iddi sicrhau y byddai\u2019r ardaloedd hyn yn cael blaenoriaeth o dan y cynllun olynol i Cyflymu Cymru."}, {"text_idx": "#000007", "text": "\u201cRydw i wedi cysylltu a\u0302 chi fel Gweinidog yn y gorffennol yn adrodd am broblemau efo band llydan yn Ynys Mo\u0302n. Mi wnes i ape\u0302l yn o\u0302l ym mis Ebrill am y wybodaeth ddiweddaraf. Mae\u2019n amlwg bod yna nifer o ardaloedd sydd wedi colli allan o drwch blewyn, o bosibl, ar y rhaglen Cyflymu Cymru\u2014mae ardaloedd Llanddona, Llansadwrn, Brynsiencyn, Cefniwrch a Rhyd-wyn yn rhai sydd wedi amlygu\u2019u hunain."}, {"text_idx": "#000008", "text": "\u201cYn yr ardaloedd hynny, mi oedd gwaith wedi dechrau ar baratoi ar gyfer cysylltiad. Yn amlwg, mi oedd yna siom fawr o weld y rhaglen yn dod i ben heb i\u2019r gwaith gael ei gwblhau. A ydych chi mewn sefyllfa i allu rhoi sicrwydd i\u2019r etholwyr yma y byddan nhw\u2019n flaenoriaeth\u2014hynny yw, y bydd cwblhau gwaith a oedd wedi\u2019i ddechrau yn flaenoriaeth o dan y rhaglen newydd, pan ddaw honno?\u201d"}, {"text_idx": "#000009", "text": "Yn ei hymateb, cadarnhaodd Ysgrifennydd y Cabinet fod hynny\u2019n fater o drafod rhwng Llywodraeth Cymru a BT, ond eu bod nhw dal yng nghanol y broses gaffael ar hyn o bryd ar gyfer y rhaglen newydd."}]